《经故侯第》
明代·黄衷

河水涟漪漾柳丝，主人何处海天涯。语低社日雌雄燕，泣断春风子母狮。

乐本旋侵闲路径，花游还剩旧台池。邻西老妪惟贫病，借问传呼今是谁。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。